**יואניס פאפאפטרו** (ביוונית: **Ιωάννης Παπαπέτρου**) הוא כדורסלן יווני המשחק בעמדת הסמול פורוורד בפרטיזן בלגרד מליגת העל הסרבית, הליגה האדריאטית והיורוליג.

קריירה מוקדמת
-------------

פאפאפטרו, שנחשב לאחד השחקנים היוונים המוכשרים ביותר שנולד ב-1994 (יחד עם שחקנים כמו יאניס אדטוקומבו), החל את קריירת הכדורסל שלו בקבוצות הנוער של מועדון איליסיאקוס באתונה. הוא שיחק במשך 5 עונות בתחרויות הנוער במדי איליסיאקוס, ולאחר מכן בילה את שתי שנותיו האחרונות בתיכון באקדמיית פלורידה אייר במלבורן, פלורידה, ארצות הברית.

קריירת מכללות
-------------

בשנת 2012 הצטרף פאפאפטרו לקבוצת הכדורסל של אוניברסיטת טקסס באוסטין. הוא שיחק עונה אחת בטקסס והעמיד ממוצעים של 8.3 נקודות, 4.4 ריבאונדים ו-1.2 אסיסטים למשחק, ב-24.3 דקות. הוא שיחק בסך הכל 34 משחקים בטורניר אליפות המכללות בכדורסל.

קריירה מקצועית
--------------

### אולימפיאקוס

פאפאפטרו החל את הקריירה המקצועית שלו באולימפיאקוס מליגת העל היוונית בכדורסל בשנת 2013, לאחר שחתם על החוזה המקצועני הראשון שלו ל-5 שנים בסוף אוגוסט 2013, שכלל אופציית רכישה מה-NBA לאחר העונה השלישית של החוזה.

עם אולימפיאקוס הוא זכה באליפות יוון ב-2015 וב-2016, כשבאחרונה הוא נבחר לשחקן הצעיר המצטיין.

### פנאתינאיקוס

ב-8 ביולי 2018 דחה פאפאטרו את הצעת חידוש החוזה של אולימפיאקוס והפך לשחקן חופשי. יומיים לאחר מכן חתם ביריבתה המושבעת של אולימפיאקוס, פנאתינאיקוס, לשלוש שנים. ב-17 בפברואר 2019 זכה בתואר הראשון שלו במדי הירוקים לאחר ניצחון על פאוק סלוניקי בגמר הגביע היווני בכדורסל 2019, כשפאפאטרו רושם 10 נקודות, 6 ריבאונדים, 2 אסיסטים, 2 חטיפות ו-2 חסימות. ארבעה חודשים לאחר מכן, זכה פאפאפטרו עם קבוצתו באליפות יוון לאחר ניצחון על פרומיתאס פטרס בגמר.

לפני עונת 2020/21 הפך פאפאטרו לקפטן הקבוצה לאחר עזיבתו של ניק קלאת'ס. הוא העמיד ממוצעים של 12.1 נקודות ו-4.1 ריבאונדים למשחק, וב-11 ביולי 2021 האריך רשמית את חוזהו במועדון לשנתיים נוספות.

ב-15 ביולי 2022 עזב פאפאפטרו את פנאתינאיקוס.

### פרטיזן בלגרד

ב-19 ביולי 2022 חתם פאפאפטרו בפרטיזן בלגרד מליגת העל הסרבית בכדורסל, הליגה האדריאטית והיורוליג.

קריירה בינלאומית
----------------

### נבחרות יוון הצעירות

כחבר בנבחרות הנוער של יוון שיחק פאפאפטרו באליפויות אירופה עד גיל 16 ב-2009 ו-2010, אז העמיד ממוצעים של 11.4 נקודות, 4.6 ריבאונדים ו-2.3 אסיסטים ב-32.1 דקות למשחק. הוא שיחק גם באליפות אירופה לנבחרות עתודה 2013 במדי נבחרת יוון בכדורסל עד גיל 20, והעמיד ממוצעים של 15.9 נקודות, 5.3 ריבאונדים ו-1.6 אסיסטים ב-33.0 דקות למשחק.

### נבחרת יוון הבוגרת

פאפאפטרו חבר בנבחרת יוון הבוגרת. הוא זומן לראשונה לסגל יוון לטורניר הקדם אולימפי בטורינו 2016. הוא שיחק גם ביורובאסקט 2017 ובמוקדמות גביע העולם בכדורסל 2019.

חיים אישיים
-----------

פאפאפטרו מכונה פאפי. אביו, ארגיריס, היה גם הוא כדורסלן מקצועי, ששיחק עשור במדי פנאתינאיקוס ונבחרת יוון בכדורסל. אמו, אנסטסיה, שיחקה כדורגל. גם אחיו הגדול, גאורגיוס, הוא כדורסלן מקצועי.

קישורים חיצוניים
----------------

ויקישיתוף מדיה וקבצים בנושא **יואניס פאפאפטרו** בוויקישיתוף

* פרופיל, באתר Sports-Reference
* פרופיל, באתר eurobasket
* פרופיל, באתר פיב"א
* פרופיל, באתר היורוליג

הערות שוליים
------------

1. ↑  "Ioannis Papapetrou Profile". *sports.yahoo.com*. נבדק ב-21 באוגוסט 2013. `{{cite web}}`:  (עזרה)
2. ↑  Euroleague.net OLYMPIACOS PIRAEUS lands more talent with Ioannis Papapetrou.
3. ↑  Παπαπέτρου, ο καλύτερος νέος παίκτης
4. ↑  Στα «πράσινα» ο Παπαπέτρου
5. ↑  79:73
6. ↑  Panathinaikos wins 38th Greek championship title.
7. ↑  "Panathinaikos, Ioannis Papapetrou agree on 2-year contract extension". *Sportando*. 11 ביולי 2021. נבדק ב-11 ביולי 2021. `{{cite web}}`:  (עזרה)
8. ↑  חובר לים מדר: פאפאפטרו חתם בפרטיזן בלגרד, באתר ערוץ הספורט
9. ↑  "IOANNIS PAPAPETROU (GREECE) Profile". *פיב"א אירופה*. נבדק ב-21 באוגוסט 2013. `{{cite web}}`:  (עזרה)
10. ↑  "IOANNIS PAPAPETROU (GREECE) Profile". *פיב"א אירופה*. אורכב מ-המקור ב-3 בדצמבר 2013. נבדק ב-21 באוגוסט 2013. `{{cite web}}`:  (עזרה)
11. ↑  Greek NT squad for OQT is announced.